laion/Wikipedia-Exotic huggingface dataset:
קרסניה קריליה סמרה

קרסניה קריליה סמארה (ברוסית: Баскетбольный клуб Красные Крылья Самара, בתרגום חופשי: "מועדון הכדורסל הכנפיים האדומות סמרה") היא קבוצת כדורסל מקצוענית רוסית מהעיר סמרה שהייתה קיימת בשנים 2009–2015 ושיחקה בליגה העל הרוסית, ביורוצ'לנג' ובליגת VTB. הקבוצה הוקמה ב-2009 על ידי ממשלת מחוז סמרה שביקשה לשמר את מסורת הכדורסל המקומית בליגת הכדורסל הבכירה לאחר קריסת מועדון צסק"א סמרה. נשיא המועדון היה ולדיסלב קאפוסטין, שר התעשייה, האנרגיה והטכנולוגיה של מחוז סמרה. הקבוצה החלה להשתתף בעונת 2009/2010 בליגה הרוסית כמחליפה לצסק"א סמרה שהכריזה על פשיטת רגל והורדה מהליגה. בעונת הבכורה שלה, הקבוצה סיימה במקום השמיני מתוך תשעה. אך הישג השיא שלה בשנת 2010 היה ההעפלה לגמר היורוצ'לנג'. בעונת 2010/11 הקבוצה סיימה במקום הששי בליגה אך כשלה בשלבי ההכרעה. בעונת 2011/12, הקבוצה הצליחה להעפיל לליגת VTB וזכתה בגביע הרוסי לאחר ניצחון בגמר מול קבוצת ספרטק פרימוריה בתוצאה 62-84. עונה לאחר מכן (2012/13) זכתה שוב בגביע, הפעם לאחר שגברה על ספרטק סנקט פטרבורג, שהייתה הפייבוריטית לזכייה בתואר, בתוצאה 80:86 בגמר שנערך בעיר ולדיווסטוק. הקבוצה זכתה בתואר אירופי ראשון בתולדותיה משגברה על פינאר קרשיאקה בגמר היורוצ'לנג' 2013, בתוצאה 77:76. בעונת 2013/14 הקבוצה העפילה עד שלב רבע גמר היורוצ'לנג' אך כשלה בתחרויות הארציות. ביוני 2015 התברר שהקבוצה לא תוכל להתמודד בליגה הבכירה במדינה בשל העדר באולם ביתי ובו לפחות 3,000 מושבים. הקבוצה הודחה מליגת VTB וחדלה להתחרות בליגה הבכירה במדינה. הגביע הרוסי: זכייה (2): 2012, 2013 יורוצ'לנג' זכייה (1): 2013 גמר: 2010 צסק"א סמרה (כדורסל) מדיה וקבצים בנושא קרסניה קריליה סמרה בוויקישיתוף אתר האינטרנט הרשמי של קרסניה קריליה סמרה דף הקבוצה באתר פיב"א Страница клуба на сайте Советский спорт ערך זה הוא קצרמר בנושא כדורסל ובנושא ספורט ברוסיה. אתם מוזמנים לתרום לוויקיפדיה ולהרחיב אותו.
סטרן

האם התכוונתם ל... סטרן הוא שם משפחה בקרב דוברי אנגלית שמקורו בגרמנית (שבה הוא נהגה "שטרן") ומשמעותו כוכב דייוויד סטרן – קומישינר ליגת ה-NBA דניאל סטרן – פסיכואנליטיקאי אמריקאי הווארד סטרן – מנחה רדיו וטלוויזיה אמריקאי לני סטרן – גיטריסטית וזמרת גרמניה-אמריקאית רוג'ר סטרן – כותב קומיקס שטרן (פירושונים) – תעתיק אחר לאותו השם סטירן – כימיקל
טאבריה סימפרופול

מועדון הכדורגל טאבריה סימפרופול (ברוסית: Таврия Симферополь; באוקראינית: Таврія Сімферополь) הוא מועדון כדורגל אוקראיני מקצועני שהוקם ב-1958. ב-1962 נקרא "אוונגרד" ולאחר סיפוח חצי האי קרים לרוסיה המועדון פורק. בשנת 2016 הקבוצה הוקמה מחדש בעיר בריסלאב שבמחוז חרסון. בעקבות הפלישה הרוסית לאוקראינה וכיבוש מחוז חרסון, הקבוצה פורקה במרץ 2022. טאבריה הייתה אלופת אוקראינה הראשונה והקבוצה הראשונה מאוקראינה העצמאית שהתמודדה בליגת האלופות. העפילה לגמר הגביע האוקראיני ב-1994 וזכתה בגביע האוקראיני בעונת 2009/2010. עד לסיפוח קרים מגרש הבית היה אצטדיון לוקומוטיב בסימפרופול, בן 19,979 מושבים. הקבוצה הוקמה בשנת 1958 על בסיס קבוצת בורובסטניק, ב-1962 הפכה לאוונגרד ומאז 1963 שם הקבוצה הוא טאבריה סימפרופול. משחק הבכורה של המועדון נערך ב-20 באפריל 1958 מול חימיק יארוסלבל הרוסית במשחק שהסתיים בשוויון מאופס. ב-1973 הקבוצה זכתה באליפות הליגה הסובייטית השנייה והעפילה לליגה הראשונה, ליגת המשנה הסובייטית. ב-1980 הקבוצה העפילה לליגה הבכירה וב-1981 סיימה במקום ה-17, כשמתחתיה פחטאקור טשקנט האוזבקית והיא נשרה לליגת המשנה. בעונת 1986/1987 העפילה לחצי גמר הגביע הסובייטי והפסידה לדינמו מינסק, בתוצאה 2:0. ב-8 בנובמבר 1991 בעיר יקטרינבורג, הקבוצה שיחקה את משחקה האחרון במסגרת האליפות הסובייטית כאשר הפסידה 6:2 לאוראלמאש סברדלובסק המקומית. ב-1992 טאבריה הפכה לאלופה האוקראינית הראשונה כשניצחה במשחק הגמר בלבוב 1:0 את דינמו קייב, אנאטולי זיאייב היה מאמן הקבוצה דאז. אז הקבוצה קיבלה את זכותה להשתתף במוקדמות ליגת האלופות. היא גברה על שלבורן הצרפתית (0:0, 2:1) ובסיבוב הראשון הפסידה לאלופה השווייצרית, סיון (4:1, 3:1) והודחה מהמוקדמות. בעונת 1994/1993 הקבוצה הפסידה בגמר הגביע האוקראיני לצ'רנומורץ אודסה בדו-קרב פנדלים, 3:5. בעונת 2010/2009 טאבריה סימפרופול גברה על מטאלורג דונצק בגמר הגביע האוקראיני וזכתה בגביע לראשונה בתולדותיה. ב-2010 הקבוצה התמודדה בסופר קאפ האוקראיני מול האלופה שחטאר דונצק והפסידה 7:1. בעונת 2013/2014 נשרה הקבוצה מליגת העל, לאחר שסיימה את העונה במקום לפני האחרון ועקב המתיחות בחצי האי קרים הקבוצה פורקה. באוגוסט 2016 הקבוצה הוקמה מחדש ועברה לעיר בריסלאב במחוז חרסון שבאוקראינהואירחה את משחקיה באצטדיון מאשינוסטרויטל בעיר. החל מאוגוסט 2020 נערכו משחקיה של טאבריה באיצטדיאון מריאנובסקי, גם הוא במחוז חרסון. הקבוצה שיחקה בליגה האוקראינית השנייה, עד מרץ 2022 כאשר מחוז חרסון נכבש על ידי רוסיה במהלך פלישתה למדינה והקבוצה הודיעה על פירוק. אליפות אוקראינה: 1992 הגביע האוקראיני: 2010 גמר: 1994 חצי גמר: 1995, 2007 ט.ס.ק. טאבריה, קבוצה רוסית שהוקמה בעיר סימפרופול כמייצגת במקום קבוצת טאבריה מדיה וקבצים בנושא טאבריה סימפרופול בוויקישיתוף אתר האינטרנט הרשמי של טאבריה סימפרופול טאבריה סימפרופול, ברשת החברתית פייסבוק טאבריה סימפרופול, ברשת החברתית אקס (טוויטר) טאבריה סימפרופול, ביישום טלגרם טאבריה סימפרופול, ברשת החברתית אינסטגרם טאבריה סימפרופול, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ФФУ: Воссозданы Федерация футбола Крыма и клуб "Таврия" (Симферополь), gordonua.com, 2016-08-29
חואנה הראשונה, מלכת קסטיליה

חואנה הראשונה (ספרדית: Juana I, כונתה לעיתים חואנה המשוגעת, Juana la Loca;‏ 6 בנובמבר 1479 – 12 באפריל 1555), הייתה מלכת קסטיליה ואראגון. חואנה נולדה ב-6 בנובמבר 1479 בטולדו, לפרננדו השני, מלך אראגון ולאיזבלה הראשונה, מלכת קסטיליה, והייתה האחות הבוגרת של קתרין מאראגון. חואנה התחנכה יחד עם אחיותיה איזבלה, מריה וקתרין, ולמדה משפט אזרחי, גנאלוגיה, דקדוק, היסטוריה, שפות, מתמטיקה, פילוסופיה, קריאה, איות וכתיבה. חואנה הצטיינה בריקודים, ציור, כישורי רכיבה, נימוסים טובים, מוזיקה, רקמה ותפירה, ושלטה בלטינית, צרפתית, קסטיליאנית, לאונית, קטלאנית וגליסית-פורטוגזית. בשנת 1496 התארסה חואנה עם פיליפ היפה, בנם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, וב-20 באוקטובר אותה שנה נערך טקס הנישואים בלייר בבלגיה של ימינו. בשנת 1497 מת אחיה חואן, נסיך אסטוריאס, ובשנת 1498 מתה אחותה איזבלה מאראגון, מלכת פורטוגל. בשנת 1500 מת גם בנה של איזבלה - מיגל דה פאש, נסיך פורטוגל, ובעקבות כך הפכה חואנה לנסיכת אסטוריאס. בשנת 1504 מתה אמה איזבלה הראשונה, מלכת קסטיליה, וחואנה ירשה את ממלכת קסטיליה. אולם, חואנה שהתה באותו זמן בארצות השפלה, שנשלטו בידי בעלה, פיליפ "היפה", ובזמן העדרה שימש אביה פרננדו השני, מלך אראגון כשליט במקומה. פרננדו שאף להותיר בידיו את השלטון על קסטיליה לצמיתות, אך האצולה הקסטיליאנית סירבה לכך והמליכה על עצמה את בעלה של חואנה כפליפה הראשון, מלך קסטיליה. לאחר מותו של פיליפ בשנת 1506, כשחואנה במצב נפשי לא יציב ובנם המשותף, קרלוס מגנט, עודו בן שש בלבד, שב פרננדו לשלוט בקסטיליה בסיועו של ראש השרים, הקרדינל פרנסיסקו חימנז דה סיסנרוס. ב-26 בינואר 1516 מת אביה פרננדו השני, מלך אראגון, וחואנה ירשה גם את כתר אראגון. האיחוד בין שתי הממלכות היה הפעם הראשונה ששליט אחד שלט על כמעט כל שטחי ספרד של ימינו. בשנת 1517 כלא אותה בנה קרלוס הראשון, מלך ספרד במנזר בטורדסיאס, ושם היא מתה ב-12 באפריל 1555. ב-20 באוקטובר 1496 התחתנה חואנה עם פליפה הראשון, מלך קסטיליה, ממנו נולדו לה לאונור מאוסטריה (1498–1558), התחתנה עם מנואל הראשון, מלך פורטוגל, ולאחריו התחתנה עם פרנסואה הראשון, מלך צרפת. קרל החמישי, קיסר האימפריה הרומית הקדושה (1500–1558). איזבלה מאוסטריה (1501–1526), התחתנה עם כריסטיאן השני, מלך דנמרק. פרדיננד הראשון, קיסר האימפריה הרומית הקדושה (1503–1564). מריה מהונגריה (1505–1558), התחתנה עם לאיוש השני, מלך בוהמיה והונגריה. קתרינה מאוסטריה (1507–1578), התחתנה עם ז'ואאו השלישי, מלך פורטוגל. היסטוריונים מאמינים כיום כי בעוד שחואנה סבלה ללא ספק מבעיות נפשיות והסימפטומים המתוארים בספרות ההיסטורית תואמים סממנים של מחלת הסכיזופרניה ושל דיכאון קליני, חלק ניכר מבעיותיה הוחרפו בשל מאבקי השליטה שלה מול אביה, בעלה ובנה - שהצליחו, באמצעות אשפוזה בכפייה ותיוגה כ"משוגעת", לשלול ממנה סמכויות אשר הגיעו לה על-פי חוק. מצבה הנפשי תואר כמדורדר במיוחד לאחר אשפוזה בכפייה (ולמעשה כליאתה בבידוד, בלי שנפש חיה דיברה איתה) במנזר סנטה קלרה בטורדסיאס. מדיה וקבצים בנושא חואנה הראשונה, מלכת קסטיליה בוויקישיתוף חואנה הראשונה, מלכת קסטיליה, באתר "Find a Grave" (באנגלית)
תת-משקל

המונח תת-משקל מתייחס למצב בו משקלו של אדם נחשב מתחת למשקל בריא. הגדרת המונח מסתמכת על מדד מסת גוף (בראשי תיבות מאנגלית: BMI). אדם שה-BMI שלו מתחת ל-18.5 מוגדר כסובל מתת-משקל. הגדרה רפואית זו יכולה להיות שונה משימושים אחרים של המונח, כמו למשל אלו המבוססים על משיכה גופנית. הסיבה הנפוצה ביותר לתת-משקל היא בדרך כלל מתת-תזונה הנובעת ממחסור של מזון זמין, המגיעה עד 50% בחלקים מאפריקה שמדרום לסהרה ובדרום אסיה. ההשפעות הבריאותיות של תת-תזונה מתחזקות בשל מחלות. אפילו מחלות שקל לטפל בהן כמו שלשול יכולות לגרום למוות. כאשר יש מספיק מקורות מזון, יכול לעיתים להיווצר מצב של תת-משקל כתוצאה ממחלה נפשית או פיזית. ישנם גורמים רבים לאובדן משקל מופרז או לכך שאדם סובל מתת-משקל. כמה מהגורמים הנפוצים יותר הם: עוני אנורקסיה נרבוזה בולימיה סרטן או הטיפול בו שחפת פעילות יתר של בלוטת התריס סוכרת נעורים חרדה שימוש בסמים במיוחד סמים ממריצים מחלת המעי הדלקתי בעיות בתפקוד מערכת העיכול כאב שיניים אימון יתר (סיבולת בספורט) איידס / HIV תורשה בגרות (הגוף אינו מסוגל לייצר מספיק רקמת שומן / שרירים על מנת להתמודד עם הצמיחה לגובה) ישנן תרופות שגורמות לאיבוד התיאבון מה שמביא למצב של תת-משקל . הבעיה העיקרית[דרושה הבהרה] עם תת-משקל היא שהוא סימן משני או סימפטום למחלה נסתרת. אובדן משקל בלתי מוסבר דורש אבחון רפואי מקצועי. תת-משקל עשוי להיות בעצמו גורם למחלה. מערכת החיסון של אנשים הסובלים מתת-משקל קיצוני עלולה להיות חלשה, והם פגיעים יותר לזיהום. לדברי רוברט א. בלאק (Robert E. Black) מבית הספר לרפואה ציבורית של אוניברסיטת ג'ונס הופקינס, "מצב של תת-משקל וחסר בוויטמינים ובמינרלים יכול לגרום לירידה ביעילות מערכת החיסון ומערכות אחרות המהוות את מערכת ההגנה של הגוף, ויש לסווגן כסיבות המקוריות למוות אם הן מלוות במחלות מידבקות הגורמות למוות באופן ישיר." אנשים הסובלים מתת-משקל עקב תת-תזונה נמצאים ברמת סיכון גבוה במיוחד משום שלא רק שסך כל כמות הקלוריות שהם צורכים במזון עלולה להיות בלתי מספקת, אלא גם צריכת חומרים מזינים חיוניים, בייחוד חומצות אמינו נחוצות, וחומרים הנדרשים בכמויות זעירות כדוגמת ויטמינים ומינרלים. אצל נשים עלול תת-משקל קיצוני לגרום להפסקת הווסת (אמנוריאה) וסיבוך אפשרי במהלך ההריון. תת-משקל עלול גם לגרום לאנמיה ולאובדן שיער הראש. תת-משקל הוא גורם סיכון מוכח לתופעת דלדול העצם (אוסטאופורוזיס), אפילו אצל אנשים צעירים. לעובדה אחרונה זו יש תוצאות חמורות במיוחד, משום שהאנשים הסובלים ממנה אינם מודעים לסכנה, הם יכולים לחוש שהם כשירים ואפילו יכולים להצטיין בספורט אתגרי. לאחר שמתרחש השבר הספונטני הראשון, הנזק הוא לעיתים קרובות בלתי הפיך. כאשר אדם סובל מתת-משקל קיצוני עד כדי כך שבריאותו נפגעת, קיים לעיתים צורך במאמץ מרוכז לעלות במשקל. הטיפול באדם הסובל מתת-משקל הוא להגדיל את הערך התזונתי של מזונו ובכך להבטיח שסך הקלוריות שאדם אוכל יהיה גדול מסך הקלוריות שהוא שורף לשם ביצוע המטלות היומיות. מקובל גם להוסיף אימון משקולות על מנת להגדיל את מסת השרירים. תת-משקל: זה לא יעלם אם נתעלם אתר BEOK תת-משקל אתר מרכז רפואי לטיפול בהשמנת יתר Calculate your Body Mass הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יניסיי קרסנויארסק (כדורסל)

יניסיי קרסנויארסק (ברוסית: Енисей Красноярск) הוא מועדון כדורסל רוסי מהעיר קרסנויארסק, המתמודד בליגה הרוסית, בליגת VTB. הקבוצה מארחת בהיכל הספורט איוון יאריגין המכיל 4,100 מקומות ישיבה. המועדון הוקם ב-1981 על בסיס קבוצת הטכניון של קרסנויארסק, בשם "פוליטכניק". בתקופה הסובייטית המועדון שיחק בליגות הנמוכות והישגו הגדול ביותר היה הזכייה בגביע ברית המועצות בכדורסל באזור סיביר והמזרח הרחוק הרוסי ב-1988. בשנת 1989 הקבוצה שינתה שמה לקבוצת קרסטיאג'מאש על שם המפעל שהעניק לה חסות. בשנים 1991–1993 נקרא בשם אסקאבו ומאז 1993 נושא את שמו הנוכחי. עד עונת 1996/1997 שיחקה הקבוצה בליגות הנמוכות, באותה עונה הקבוצה העפילה לליגת העל הרוסית בכדורסל, אך כעבור זמן הודחה שוב וב-2007 העפילה פעם נוספת לליגה הבכירה. בעונת 2009/2010 התמודדה יניסיי לראשונה ביורוצ'לנג', הלא הוא "גביע האתגר", היא סיימה שנייה בסיבוב הבתים הראשון וסיימה אחרונה בסיבוב הבתים השני כשהיא מגיעה ל"טופ 16". בעונת 2011 סיימה במקום השלישי בגביע הרוסי בכדורסל. בעונת 2015/2016 העפילה לשלב הפיינל פור וחצי הגמר ביורופקאפ והגיעה למקום הרביעי הכולל בטורניר. 1993—1995 — רוסיה אלכסנדר סונדוקוב 1995—1996 — רוסיה סרגיי איבנוב 1996—1999 — רוסיה ויקטור קורילוב 1999—2001 — רוסיה ס. איבנוב 2001—2008 — רוסיה ולדימיר פטרוקובסקי 2001—2008 — ליטא אלגירדאס בראזיס 2009—2010 — לטביה איינארס בגאטסקיס 2010—2012 — סרביה סטבאן קראדז'יץ' 2012 — סרביה מילאן קוטראץ 2012—2013 — רוסיה ולדיסלב קונובאלוב 2013—2015 — סרביה סטבאן קראדז'יץ' 2015—ואילך — רוסיה אולג אוקולוב יניסיי קרסנויארסק (כדורסל נשים) יניסיי קרסנויארסק (כדורגל) מדיה וקבצים בנושא יניסיי קרסנויארסק בוויקישיתוף אתר האינטרנט הרשמי של יניסיי קרסנויארסק
ויין (פירושונים)

האם התכוונתם ל... מקומות ויין (Vienne) – מחוז בצרפת ויין (איזר) – עיר במחוז איזר בצרפת אישים: ברברה ויין – שם עט של הסופרת האנגלית רות רנדל ברוס ויין – דמות בסדרת הקומיקס באטמן ג'ון ויין – שחקן קולנוע אמריקאי דוב בערל ויין – רב, סופר, מרצה והיסטוריון אמריקאי ליל ויין – ראפר אמריקאי רומילדה ויין – דמות בסדרת הארי פוטר אחר Vine – רשת חברתית מקוונת לפרסום סרטוני וידאו עולמו של ויין – סרט קאלט בבימויה של פנלופה ספיריט וין (פירושונים) אישים ששמם הפרטי הוא ויין
יצחק פרנקנטל

יצחק שלמה פרנקנטל (נולד ב-27 ביולי 1951) הוא פעיל שלום ישראלי, מייסד חוג ההורים - פורום המשפחות. יצחק פרנקנטל נולד בבני ברק למשפחה דתית יוצאת גרמניה. אביו, משה יהודה (ליאו) פרנקנטל, היה מחלוצי תעשיית החלב בישראל ובעליה של חברת הגלידות סנוקרסט. ביולי 1994 נחטף בנו, אריק פרנקנטל, שהיה באותה עת חייל בשריון, בעת שלקח טרמפ בצומת ראם, ונרצח על ידי מחבלים של ארגון החמאס. בעקבות הטרגדיה שפקדה אותו, הקים פרנקנטל את חוג ההורים - פורום המשפחות, המורכב מהורים שכולים ישראלים ופלסטינים, הנפגשים במטרה לקיים דיונים ולקדם את רעיונות השלום והפיוס בין העמים. כמו כן ייסד את מכון אריק, העוסק בקירוב בין ישראלים לפלסטינים ומקדם את הפיוס בין העמים בדרכים חינוכיות. הוא שימש כמזכ"ל תנועת עוז ושלום - נתיבות שלום וערך את העלון השבועי שלה "שבת שלום". כיום הוא מגיש תוכנית בשם "בקש שלום ורדפהו" ברדיו כל השלום. בשנת 2001 שודר בערוץ 2 הסרט הדוקומנטרי "צוואת הבן", בבימוי איתן וצלר, אודות פועלו של יצחק פרנקנטל. הסרט שודר גם ברשת ה-BBC. בשנת 2007 החל להגיש תוכנית שבועית ברדיו כל השלום. בשנת 2008 יצא לאור ספרו "דור המדבר על הכוונת". בשנת 2011 הזכיר אותו ואת פעילותו נשיא ארצות הברית ברק אובמה במהלך נאומו על המצב במזרח התיכון. בבחירות לכנסת הארבע עשרה הוצב במקום סמלי ברשימת מפלגת העבודה. בבחירות לכנסת ה-17 היה במקום סמלי ברשימת מרצ ובבחירות לכנסת ה-18 היה במקום סמלי ברשימת התנועה הירוקה-מימד. באפריל 2016 הותקף בצעקות בעצרת התמיכה בחייל אלאור אזריה, לאחר שהחזיק שלט מחאה בסמוך למקום האירוע. מאמרים מאת יצחק פרנקנטל באתר הגדה השמאלית מזיכרון לפיוס - מר יצחק פרנקנטל, סרטון באתר יוטיוב (אורך: 10:49) סיכום המפגש עם יצחק פרנקנטל, באתר ynet, 26 במרץ 2002 תום שגב, ביקור חוזר אצל יאסר ערפאת, באתר הארץ, 10 באוקטובר 2002 יצחק פרנקטל, ערפאת, אני מאחל לך רפואה שלמה, באתר ynet, 30 באוקטובר 2004 לילי גלילי, "עלינו למנוע אובדן נוסף", אומרות האלמנות, באתר הארץ, 8 באפריל 2002 אסף כרמל, יצחק פרנקנטל מגיש תוכנית ברדיו "כל השלום", באתר הארץ, 24 ביולי 2007 דב גיל-הר‏, אב שכול הותקף בעצרת למען החייל מחברון: "שפכו את דמו של בני", באתר וואלה, 25 באפריל 2016
מקאו אדום-כתפיים

מקאו אדום-כתפיים או ארה נוביליס (שם מדעי: Diopsittaca nobilis) הוא מין של תוכי היחיד בסוג Diopsittaca ובעל שני תת-מינים, Noble ו-Hahn, שניהם תוכים טרופיים קטנים בגודלם (30–40 סנטימטרים לתוכי בוגר). זהו המקאו הקטן ביותר בקבוצת "מקו". למקאו אדום-הכתפיים יכולת קליטת וחיקוי קול טובה. מקורו הידוע בטבע הוא ביערות הגשם של אמריקה הדרומית. על פי אמנת וושינגטון, מקאו אדום-כתפיים הוא בעל חיים מוגן, לכידתו, והסחר בפרטים שנלכדו בטבע הוא בלתי חוקי ונחשב כעבירה חמורה. אורכו של מקאו אדום-כתפיים הוא בין 30 ל-40 סנטימטרים והוא הקטן ביותר מבין מיני המקאו. ראשו גדול ומבנה אסוף, צר יחסית, ומזכיר לולב. אורכו של הזנב מגיע לפעמים לאורך שאר גופו של התוכי. הוא בעל נוצות בינוניות בבהירותן על כל גופו, ונוצות בצבע כחול כהה על קצה ראשו מעל המקור. בבגרותו מופיעות נוצות אדומות על כתפיו המעניקות לו את שמו. עיניו כתומות ופניו לבנות. בנוסף לזאת נוצות הכנפיים המוסתרות הן בצבע ירוק-זית כהה. ישנם שני תת-מינים ידועים ומתועדים, ומין מתועד לא ידוע. D. n. nobilis Hahn's Macaw D. n. cumanensis Noble Macaw המין שאינו ידוע: D. n. longipennis Long-wing Macaw בניגוד לשם המקובל לתוכי זה, "ארה נוביליס", הוא אינו ארה, וזהו רק שם נפוץ שנתנו לו, מאותה סיבה גם השם "ארה אדומת-כתף" הוא רק כינוי. התוכי שייך לשבט האריני, שהם בעצם ה"מקאו", והמין של תוכי זה הוא Diopsittaca, ולא Ara. מדיה וקבצים בנושא מקאו אדום-כתפיים בוויקישיתוף מקאו אדום-כתפיים, באתר ITIS (באנגלית) מקאו אדום-כתפיים, באתר NCBI (באנגלית) מקאו אדום-כתפיים, באתר Animal Diversity Web (באנגלית) מקאו אדום-כתפיים, באתר האנציקלופדיה של החיים (באנגלית) מקאו אדום-כתפיים, באתר GBIF (באנגלית) מקאו אדום-כתפיים באתר הרשימה האדומה של IUCN
חרוט ארסי

חָרוּט אַרְסִי (שם מדעי: Conus textile, כלומר חרוט הטקסטיל) הוא מין רכיכה ארסית של חלזון ים, ממשפחת החרוטיים. נפוץ בים התיכון, בים סוף, בים הקריבי, באוקיינוס ההודי ובאוקיינוס האטלנטיממזרח אפריקה ועד להוואי ולפולינזיה הצרפתית.כינויו, Cone Snail. אורכה הטיפוסי של הקונכייה של חרוט ארסי בוגר נע בין 9 ס"מ ל-10 ס"מ. האורך המקסימלי של הקונכייה של מין זה הוא 15 ס"מ. דפוס צבע הצדף של החרוט הארסי דומה לאוטומט התאי חוק 30. שמו המדעי של החרוט מגיע מלטינית: cōnus (חרוט) המתאר את צורת הקונכייה וtextilis (טקסטיל) על שום הדוגמה הצבעונית על הקונכייה. מחזור חיים הנקבה מטילה כמה מאות ביצים בכל הטלה, אשר בוקעות לאחר כ-16 או 18 ימים. לאחר מכן, הזחלים צפים עם הזרם במשך כ-16 יום. אחר כך הם מתיישבים בתחתית האוקיינוס. בשלב זה הוא כ-1.5 מ"מ. חרוט ארסי הוא מין טורף, ומשתמש במחטים מקרוסקופיים על מנת להזריק קונוטוקסין כדי להרוג את טרפו. החדק, שבקצהו מוחזקת השן הארסית, מסוגל להתארך לכל חלק מקונכייתו של החרוט הארסי. הוא משתמש בהזרקת הארס הקטלני כדי להמית ולשתק את טרפו לפני שהוא בולע אותו. טיפה אחת מהארס שלהם מספיקה להרוג לא פחות מ-20 בני אדם. לכן, בעל חיים זה מהווה סיכון לכל אדם שלא נקט באמצעי כלשהו על מנת להגן על עורו החשוף, ומספר מקרי מוות יוחסו למין זה. מדיה וקבצים בנושא חרוט ארסי בוויקישיתוף חרוט ארסי, באתר NCBI (באנגלית) חרוט ארסי, באתר האנציקלופדיה של החיים (באנגלית) חרוט ארסי, באתר GBIF (באנגלית) חרוט ארסי באתר הרשימה האדומה של IUCN סכנה באוקיינוס: בעלי חיים ארסיים, החיים מתחת למים, באתר ynet, 17 בספטמבר 2021 "Online Learning Center: Textile Cone Snail". Aquarium of the Pacific. אורכב מ-המקור ב-2012-02-07. נבדק ב-2009-11-06. Textile Cone Snail Cloth-of-Gold (Full Screen, Please) Textile Cone Shell(Conus textile)
אמילי דשנל

אמילי ארין דשנל (באנגלית: Emily Erin Deschanel, נולדה ב-11 באוקטובר 1976) היא שחקנית קולנוע וטלוויזיה אמריקאית, הידועה בעיקר בזכות תפקידה כד"ר טמפרנס "בונז" ברנן בסדרת הדרמה-פשע "בונז". דשנל נולדה בלוס אנג'לס, קליפורניה לבמאי והצלם האמנותי, מועמד לפרס האוסקר, קיילב דשנל ולשחקנית מארי ג'ו דשנל. אחותה הצעירה היא הזמרת והשחקנית זואי דשנל. מוצאה המשפחתי של דשנל הוא מצרפת, שווייץ, הולנד, אנגליה ואירלנד. היא גדלה לערכי הנצרות הקתולית, אך היא אינה מאמינה עוד בדת כלשהי. בשנת 1994 ערכה את הופעת הבכורה הקולנועית שלה בסרט "זה יכול לקרות גם לך", קומדיה רומנטית בכיכובם של ניקולס קייג' וברידג'ט פונדה. בשנת 2001 שיחקה בדרמת הטלוויזיה "מחלקת הלב". תפקידה הבא היה בשנת 2002 במיני סדרה מז'אנר האימה "רוז רד" של סטיבן קינג. לאחר מכן הופיעה בסרטים "קולד מאונטן", "האלאמו" ו"דרך התהילה". בשנת 2005 כיכבה בסרט האימה "בוגימן". עוד באתה שנה נבחרה דשנל לשחק בתפקידה של ד"ר טמפרנס ברנן בסדרת הדרמה "בונז" ב־FOX, המבוססת על חייה של האנתרופולוגית המשפטית קת'י רייקס. היא גילמה תפקיד זה במשך 12 עונות עד שנת 2017. היא החלה לשמש כמפיקה בפועל של התוכנית החל מאמצע עונתה הרביעית, לצד שותפה לסדרה דייוויד בוריאנז. בשנת 2011 שיחקה דשנל בדרמה הקומית "המשפחה המושלמת" כשאנון קלארי, בתה של איילין (קת'לין טרנר). בשנת 2019 הצטרפה לעונה הרביעית של הסדרה "ממלכת החיות" בTNT, בתפקיד אנג'לה, נרקומנית לשעבר והחברה הכי טובה של ג'וליה. בשנת 2022 כיכבה במיני-סדרה "השטן באוהיו" ששודרה בנטפליקס בתור ד"ר סוזאן מאטיס, פסיכיאטרית בבית החולים האוספת לביתה נערה מסתורית הבורחת מכת. דשנל השתתפה בסרטון להגברת המודעות לסרטן השד למען האגודה "Stand Up 2 Cancer" לצד אליסון הניגן, ג'יימי קינג, מינקה קלי וקתרין מקפי. ב-2015 דשנל ודייוויד בוריאנז, חברה מבונז, תבעו את פוקס, בטענה כי רומו ולא קיבלו את חלקם מהרווחים בסדרה. דשנל היא טבעונית התומכת ופעילה למען זכויות בעלי חיים. ב-25 בספטמבר 2010 היא נישאה לשחקן והתסריטאי דייוויד הורנסבי. בספטמבר 2011 נולד בנם הראשון, וביוני 2015 נולד בנם השני. אמילי דשנל, ברשת החברתית אקס (טוויטר) אמילי דשנל, במסד הנתונים הקולנועיים IMDb (באנגלית) אמילי דשנל, באתר "אידיבי", מאגר הידע העברי לקולנוע ישראלי ועולמי אמילי דשנל, באתר AllMovie (באנגלית) אמילי דשנל, באתר Rotten Tomatoes (באנגלית) אמילי דשנל, באתר Metacritic (באנגלית) אמילי דשנל, במסד הנתונים הקולנועיים KinoPoisk (ברוסית) Interesting Ancestors of Emily & Zooey Deschanel, Kimberly Powell, November 3rd 2011 Q&A: Emily Deschanel on Playing a 'Perfect' Catholic Lesbian, Robert De Salvo, May 4th 2012 Emily Deschanel's vegan pregnancy diet
רוברט גרין

רוברט פול גרין (באנגלית: Robert Paul Green; נולד ב-18 בינואר 1980) הוא כדורגלן עבר אנגלי ששיחק בעמדת השוער בנבחרת אנגליה. גרין נולד צ'רטסי (אנ') שבסארי. הוא החל את דרכו בקבוצת הנוער של נוריץ' סיטי, והצטרף לקבוצה הבוגרת בשנת 1996, שם שימש כשוער המחליף במשך 5 עונות, אך כמעט ולא קיבל דקות משחק. בעונת 2001/2002 החל לבסס את מעמדו כשוערה הראשון של הקבוצה עם עזיבתו של אנדי מרשל. בעונת 2003/2004 היה גרין לאחד משחקני המפתח בזכייתה של נוריץ' באליפות ליגת המשנה האנגלית, אך הקבוצה נשרה מן הפרמייר ליג לאחר עונה אחת בלבד. באוגוסט 2006, עבר גרין לווסטהאם יונייטד תמורת שני מיליון ליש"ט, וחתם על חוזה לארבע שנים. את בכורתו בקבוצה ערך בהפסד 1–0 לטוטנהאם הוטספר באוקטובר 2006. ביוני 2012, סיכם גרין על הצטרפותו לקווינס פארק ריינג'רס בהעברה חופשית החל מה-1 ביולי 2012. ב-6 ביולי 2016 חתם גרין על חוזה לעונה אחת בקבוצת לידס יונייטד. ב-27 באוגוסט 2017 חתם גרין בהאדרספילד טאון. ב-26 ביולי 2018 חתם גרין על חוזה לעונה אחת בקבוצת צ'לסי. ב-31 במאי הודיע על פרישה ממשחק פעיל. גרין זומן על ידי מאמנה של נבחרת אנגליה סוון-יוראן אריקסון לסגל הלאומי לקראת מונדיאל 2006, אך הוחלף לבסוף בסקוט קרסון בעקבות בקע מפשעתי. לאחר פציעתו של כריס קירקלנד במשחק הידידות נגד נבחרת צרפת, זומן גרין בשנית לסגל הנבחרת על ידי מאמן הנבחרת פאביו קאפלו, במונדיאל 2010 שימש שוער ראשון במשחקה הראשון של אנגליה נגד ארצות הברית אולם בעקבות שער שנגרם מטעות שלו כששמט בעיטה פשוטה של קלינט דמפסי הוא הודח מעמד השוער הראשון במשחקים הבאים של אנגליה לטובת דייוויד ג'יימס. מדיה וקבצים בנושא רוברט גרין בוויקישיתוף רוברט גרין, באתר Transfermarkt רוברט גרין, באתר Soccerway רוברט גרין, באתר BDFutbol רוברט גרין, באתר WorldFootball.net רוברט גרין, באתר National Football Teams רוברט גרין, באתר FootballDatabase.eu BBC SPORT | Football | My Club | Norwich | Green pens Norwich deal BBC SPORT | Football | My Club | West Ham Utd | Hammer Green eyes England recall BBC SPORT | Football | Internationals | Lampard & Rooney fit for England ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
הצל של ההגמון

הצל של ההגמון (אנגלית: Shadow of the Hegemon) הוא הספר השני ב"סדרת הצל", מאת הסופר אורסון סקוט קארד, שגיבורה הוא בין, דמות משנה בספר המשחק של אנדר. הספר יצא לאור בשנת 2000. כל בוגרי בית הספר ללחימה חוץ מאנדר חוזרים לבתיהם על כדור הארץ. פיטר, אחיו של אנדר, בזהותו הווירטואלית לוק (על שם ג'ון לוק), מונע מאנדר לחזור לכדור הארץ, ואחותם ולנטיין מצטרפת לאנדר במסעו להתיישב במושבה נטושה של הבאגים בחלל. זמן קצר לאחר חזרת הבוגרים, מתגלה כי חיילי צבאו של אנדר בבית הספר ללחימה נחטפים כדי לשמש כאסטרטגים במלחמת העולם המתקרבת. האדם שמאחורי החטיפות הוא אשיל (ששמו הוא הגרסה הצרפתית לאכילס), ילד פסיכופת שהיה אויבו של בין בספר הקודם. לאחר שבין הצליח למנוע ממנו להתקבל לבית הספר ללחימה וגרם לו להישלח למוסד סגור, מנסה אשיל להתנקש בחיי בין ללא הצלחה, אך מצליח לפגוע האנשים היקרים לו. במקום מחבואו בין מקבל הודעה מוצפנת מפטרה ארקניאן, ומנסה לשחרר אותה ואת האחרים בזמן שהוא עוזר לפיטר לעלות לשלטון כדי להתנגד לאשיל. כאשר פיטר מפרסם מאמר בשם לוק החושף את העובדה שאשיל הוא רוצח פסיכופת, ממשלת רוסיה שאיתה עבד אשיל משחררת את כל החטופים ומתנערת מאשיל, אך אשיל מסכל את שחרורה של פטרה ולוקח אותה להודו, שם השיג עמדת כוח. משם הוא מתכנן פלישה לבורמה ולתאילנד. אשיל משיג במהלך דיפלומטי מבריק הסכם אי-תקיפה בין הודו ופקיסטן (אותו הוא משווה להסכם ריבנטרופ–מולוטוב) שיאפשר לפקיסטן להשתמש בכוחות הצבא העצומים שהיא מחזיקה בגבול ההודי כדי לאחד את העולם המוסלמי. אשיל שולח את הכוחות ההודיים מהגבול הפקיסטני להתקפה מסיבית על בורמה, בניגוד לעמדת פטרה הגורסת כי דבר זה מבזבז משאבי צבא רבים לחינם. "טיפשותו" של אשיל בניהול הצבא מוסברת לאחר שנחשף שאשיל עובד בסודיות עם סין ומתכנן שזו תתקוף את הודו בזמן שכוחות הודו נמצאים בתאילנד. בנקודה זאת אשיל עובר לסין וממשיך שם את מאמציו לשלוט בעולם. הצל של ההגמון, באתר OCLC (באנגלית) הצל של ההגמון, באתר אופוס